Държавен вестник, бр. 1, 2011 г., стр. 3

БРОЙ  1	
Д Ъ Р Ж А В Е Н  В Е С Т Н И К 	
СТР.  3  
§ 3. В чл. 19 се правят следните изменения 
и допълнения:
1. Досегашният текст става ал. 1.
2. Създават се ал. 2 и 3:
„(2) Предложенията за кандидати за 
членове на Висшия съдебен съвет, които се 
избират от Народното събрание, се правят от 
народните представители до един месец преди 
провеждането на избора. Предложенията се 
публикуват на интернет страницата на На-
родното събрание заедно с кратка биография 
на кандидатите. 
(3) Предложенията за кандидати за изборни 
членове на Висшия съдебен съвет от квотата 
на съдебната власт се правят до един месец 
преди провеждането на избора по чл. 24. 
Предложенията се правят от събранията по 
чл. 23, ал. 1 – 3 и се изпращат на Висшия 
съдебен съвет, който ги оповестява публично 
на страницата си в интернет заедно с кратка 
биография на кандидатите.“ 
§ 4. Създава се чл. 26а:
„Чл. 26а. (1) Членовете на Висшия съдебен 
съвет предприемат необходимите действия 
за получаване на достъп до класифицирана 
информация.
(2) Член на Висшия съдебен съвет, който 
не е получил разрешение за достъп, не може 
да участва в заседанията, когато се обсъждат 
материали и документи, съдържащи класифи-
цирана информация, и не се запознава с тях.“
§ 5. В чл. 28 думите „длъжността, която е 
заемал преди избора“ се заменят с „длъжност 
съдия, прокурор или следовател, не по-ниска 
от заеманата преди избора“, а думите „чл. 164, 
ал. 1 – 5“ се заменят с „чл. 164, ал. 1 – 7“.
§ 6. В чл. 30 се правят следните изменения 
и допълнения: 
1. В ал. 1:
а) точки 2 и 3 се изменят така:
„2. определя броя, съдебните райони и 
седалищата на районните, окръжните, ад-
министративните и апелативните съдилища 
по предложение на или след съгласуване с 
министъра на правосъдието, а на военните 
съдилища – съгласувано с министъра на от-
браната; за осъществяване на тази дейност 
Висшият съдебен съвет съобразно степента на 
натовареност може да създава и да закрива 
съдилища, да променя съдебните райони и 
седалищата на съдилищата;
3. определя броя на съдиите, прокурорите 
и следователите по съдилища, прокуратури 
и следствени органи, съобразно степента на 
натовареност – по предложение на или след 
съгласуване с административните ръководи-
тели на органите на съдебната власт, а за 
прокурорите и следователите – и с главния 
прокурор, като може да разкрива нови и да 
съкращава незаети длъжности;“ 
б) създава се т. 3а:
„3а. определя броя на съдебните служите-
ли съобразно степента на натовареност – по 
предложение на или след съгласуване с ад-
министративните ръководители на органите 
на съдебната власт, а за органите, включени 
в структурата на прокуратурата на Република 
България – и с главния прокурор, като може 
да разкрива нови и да съкращава длъжности;“ 
в) в т. 4 накрая се добавя „в предвидените 
от този закон случаи“;
г) точка 9 се изменя така:
„9. ежегодно анализира и отчита степента на 
натовареност на органите на съдебната власт;“ 
д) в т. 10 след думата „следователите“ 
се поставя запетая и се добавя „членовете 
на Висшия съдебен съвет, инспекторите в 
Инспектората към Висшия съдебен съвет“, 
а накрая се добавя „и техните заместници 
в предвидените от закона случаи съобразно 
критерии, определени с наредбата по чл. 209а“;
е) в т. 12 думите „Етичен кодекс на съдиите, 
прокурорите и следователите“ се заменят с 
„Кодекс за етично поведение на българските 
магистрати“;
ж) в т. 18 думата „предлага“ се заменя с 
„възлага“.
2. В ал. 3 изречение второ се заличава.
§ 7. Създава се чл. 30а:
„Чл. 30а. (1) Висшият съдебен съвет съста-
вя, води и съхранява кадрово дело за всеки 
съдия, прокурор и следовател. 
(2) Кадровото дело съдържа документите, 
свързани с постъпването и освобождаването 
от длъжност на съдия, прокурор и следовател, 
с професионалното му развитие, резултати от 
проверки във връзка с постъпили сигнали и 
жалби, поощренията – отличия или награди, 
които е получил, и наложените наказания. В 
кадровото дело се прилагат и декларациите 
за несъвместимост, копие от атестационните 
формуляри и други документи за притежава-
ните професионални и нравствени качества. 
(3) Копия от документите по ал. 2, съдър-
жащи се в кадровото дело, се съхраняват в 
органа на съдебната власт, в който съответният 
съдия, прокурор или следовател е назначен 
на длъжност.
(4) Всеки съдия, прокурор и следовател 
има право да се запознае с кадровото си дело 
при поискване, както и да получава заверени 
копия от съхраняваните в него документи.“
§ 8. Член 35 се изменя така:
„Чл. 35. (1) Член на Висшия съдебен съ-
вет няма право да участва в гласуването на 
решение, което се отнася лично до него или 
до негов съпруг или роднина по права линия, 
по съребрена линия до четвърта степен и по 
сватовство до трета степен, или ако са налице 
други обстоятелства, които пораждат съмнение 
в неговата безпристрастност.